La I Fira d'Ocupació Comarcal del Camp de Morvedre comença demà, dimarts 14 de novembre
13 de novembre 2023

La I Fira d'Ocupació Comarcal del Camp de Morvedre se celebrarà demà, 14 de novembre, al Casal Jove Port del Sagunt des de les 9 fins a les 14 hores, gràcies a una subvenció del Servei Públic de Formació de la Comunitat Valenciana LABORA. L'esdeveniment s'emmarca dins del Pacte Territorial per l'Ocupació del Camp de Morvedre Som Comarca en el qual s'integren Sagunt, Canet d'en Berenguer, així com les Mancomunitats de la Baronia i de Les Valls. No obstant això, en este acord, que es va formalitzar en el 2016, també participa Asecam, CEV, Facosa, AVA Asaja, CC.OO i UGT.

El regidor de Promoció Econòmica i Industrial, Raúl Palmero, ha anunciat que més de 350 demandants d'ocupació s'han inscrit a la I Fira d'Ocupació Comarcal del Camp de Morvedre. També ha explicat que hi haurà xarrades divulgatives i informatives sobre l'ocupació i la formació. Finalment, el regidor ha convidat la ciutadania a participar en este esdeveniment per a impulsar la inserció laboral: «**T'anime que t'acostes al Casal Jove Port de Sagunt i busques eixa ocupació tan somiada**».

La I Fira d'Ocupació Comarcal del Camp de Morvedre és un punt de trobada entre les empreses i les persones demandants d'ocupació. Esta primera edició comptarà amb la participació de NSG Group (Pilkington), Novaedat, Randstad, Access, Ilunion, Facosa, Holcim, Factor ingeniería y decoletaje, General Drones, Carrefour, Tumesa, Automóviles Sagunto, Nunsys, així com la Fundación ONCE, Inserta Empleo i l'agència de col·locació de l'Ajuntament de Sagunt Emplea.

Algunes d'estes empreses realitzaran durant l'esdeveniment entrevistes amb demandants d'ocupació preseleccionats, mentre que altres companyies instal·laran estands per a poder depositar currículums de cara a futures ofertes d'ocupació. Cal esmentar que la I Fira d'Ocupació Comarcal del Camp de Morvedre està compromesa amb la inclusió laboral de col·lectius de difícil inserció. I, per això, compta amb dos empreses especialitzades en llocs de treball per a persones amb diversitat funcional.

A més, a l'auditori del Casal Jove del Port de Sagunt s'impartiran quatre conferències: _Cómo crear una identidad digital para conseguir empleo_, a càrrec de Sandra Romero Cañadas (9.45 hores); El mercat laboral actual. _El mercado laboral actual. La formación continua como elemento clave_, duta a terme per Remedios Font Lozano (11.00); _Cómo construir tu propio Storytelling, que quiero transmitir durante el proceso de entrevista (menos es más y aquí no sirve el ChatGPT)_, per Ana Sánchez de l'empresa Factor Ingeniería y Decolataje (11.50); i, finalment, _Soft Skills para la búsqueda de empleo e incorporación de las organizaciones_, impartida per Kike Algora Sebastià (12.20).

![](/media/1v2nddu0/cartel-val_c.jpg?width=306&height=433&mode=max)

*   [](http://www.facebook.com/sharer.php?u=https://aytosagunto.es/va/actualitat/la-i-fira-d-ocupacio-comarcal-del-camp-de-morvedre-comenca-dema-dimarts-14-de-novembre/ "Facebook")
*   [](http://twitter.com/share?url=https://aytosagunto.es/va/actualitat/la-i-fira-d-ocupacio-comarcal-del-camp-de-morvedre-comenca-dema-dimarts-14-de-novembre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-i-fira-d-ocupacio-comarcal-del-camp-de-morvedre-comenca-dema-dimarts-14-de-novembre/ "Linked In")
*   [](mailto:?body=https://aytosagunto.es/va/actualitat/la-i-fira-d-ocupacio-comarcal-del-camp-de-morvedre-comenca-dema-dimarts-14-de-novembre/)